CELEX: C2005/082/28
Language: fi
Date: 2005-04-02 00:00:00
Title: Asia C-37/05: Euroopan yhteisöjen komission 31.1.2005 Yhdistynyttä kuningaskuntaa vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/13
            
         Euroopan yhteisöjen komission 31.1.2005 Yhdistynyttä kuningaskuntaa vastaan nostama kanne
   (Asia C-37/05)
   (2005/C 82/28)
   Oikeudenkäyntikieli: englanti
   Euroopan yhteisöjen komissio on nostanut 31.1.2005 Euroopan yhteisöjen tuomioistuimessa kanteen Yhdistynyttä kuningaskuntaa vastaan. Kantajan asiamiehenä on Michel van Beek, avustajinaan avocat Frédéric Louis ja avvocato A. Capobianco, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Ison-Britannian ja Pohjois-Irlannin yhdistynyt kuningaskunta ei ole noudattanut tiettyjen julkisten ja yksityisten hankkeiden ympäristövaikutusten arvioinnista annetun neuvoston direktiivin 85/337/ETY (1), sellaisena kuin se on muutettuna neuvoston direktiivillä 97/11/EY (2), eikä perustamissopimuksen mukaisia velvoitteitaan, koska se ei ole asianmukaisesti saattanut osaksi kansallista oikeutta kyseisen direktiivin 2 artiklan 1 kohdan ja 4 artiklan vaatimuksia
            
         
               —
            
            
               velvoittaa Ison-Britannian ja Pohjois-Irlannin yhdistyneen kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivi on saatettava osaksi kansallista oikeutta kansallisen lainsäädännön sitovilla säännöksillä tavalla, joka täyttää täysimääräisesti selvyyttä ja oikeusvarmuutta koskevat vaatimukset. Hallinnollisilla ohjeilla ei varmisteta näiden vaatimusten noudattamista. Pelkkää vakuutusta siitä, ettei neuvoston direktiivin 85/337/ETY säännöksiä luultavasti käytännössä rikota, ei voida pitää kyseisen direktiivin tosiasiallisena täytäntöönpanona.
   
      (1)  EYVL L 175, 5.7.1985, s. 4.
   
      (2)  EYVL L 73, 14.3.1997, s. 5.